بنجائی حوالکاری وزیر سینیٹر شبلی فراز پارینے کہ بھارت، اسرائیل و پاکستان ڈیموکریٹک موومنٹ(پی ڈی ایم) اسہ مسہ کنڈی نا بشخ مسنو۔ ہندا سیوت نا اسہ راہشون اس اویس نورانی جلسہ غان اسٹیج آن آزاد بلوچستان نا نعرہ خلک۔
اسلام آباد اٹی پریس کانفرنس کرسا بنجائی حوالکاری وزیر سینیٹر شبلی فراز نا پاننگ ئس کہ پی ڈی ایم نا بیانیہ ملک دشمن آتا امنائی ءِ کننگ ءِ۔ اویس نورانی جلسہ نا اسٹیج آن آزاد بلوچستان نا نعرہ خلک، ہرانا مذمت ءِ کینہ۔
شبلی فراز نا پاننگ ئس کہ پی ڈی ایم اگہ جلسہ ٹی شان رسالتﷺ غا ہیت کریکہ تو جوان ئس۔ ارمان نا ہیت اسے کہ جلسہ ٹی دا ڑا پش پش ءُ ہیت کننگا۔ پلوک آ پیسہ غاتے بچفنگ کن کس ءِ جمہوریت نا پن ءِ کاریم اٹ اتنگ کن الیپنہ۔ عمران خان نا سیاست نا دنگ ملک ءِ کرپٹ آتیان پاک کننگ ء،۔ مسکوہی دور تیٹی ادارہ غاتے جندی فائدہ کن کاریم اٹ اتنگا۔
